section_heading: Granični spor o Prevlaci
paragraph_text: 250px|mini|left|[[UNMOP nad Prevlakom.]] Temeljem sporazuma potpisanog u Ženevi 30. rujna 1992., nakon jednogodišnje okupacije, JNA je napustila Konavle. Poluotok Prevlaku i okolicu posljednji jugoslavenski vojnik napustio je 20. listopada 1992. Sukladno dogovoru, vojni promatrači OUN-a raspoređeni na područje Prevlake i njezina okružja 15. listopada 1992., zajedno s Motriteljskim izaslanstvom Europske zajednice. Dana 1. veljače 1996., nadzor nad poluotokom Prevlakom preuzeo je UNMOP (Izaslanstvo promatrača Ujedinjenih naroda u Prevlaci).